b'\n_START_ARTICLE_\nBosc Nou (Valls)\n_START_SECTION_\nDescripci\xc3\xb3\n_START_PARAGRAPH_\n\xc3\x89s una construcci\xc3\xb3 de tres plantes, datada l\'any 1896, tal com indica la llinda de la porta principal on hi ha la llegenda "MDCCCXCVI", de la mateixa manera que per sota de la cornisa hi ha el r\xc3\xa8tol de *Villa Maria Luisa*. S\'accedeix a l\'habitatge mitjan\xc3\xa7ant vuit esgraons, que ens porten a una plataforma sota la terrassa-balc\xc3\xb3 del primer pis, com si fos un porxe. Als laterals hi ja sengles finestres enreixades. Al primer pis hi ha una porta balconera que d\xc3\xb3na pas a la terrassa ja esmentada, de forma rectangular, que t\xc3\xa9 dues pilastres de pedra i una barra forjada de ferro. A la segona planta hi ha quatre finestres, dues en la part central, una mica estretes i les altres dues als laterals. A la cornisa hi ja adossat un canal de recollida d\'aig\xc3\xbces pluvials. La coberta t\xc3\xa9 diverses vessants i est\xc3\xa0 feta de cer\xc3\xa0mica._NEWLINE_En les fa\xc3\xa7anes laterals hi ja dues obertures per planta i en cadascun dels costats. L\'edificaci\xc3\xb3 est\xc3\xa0 envoltada per un jard\xc3\xad que t\xc3\xa9 certa vegetaci\xc3\xb3 arbrada. A l\'exterior hi ja la "Capella de Nostra Senyora de la Merc\xc3\xa8". La porta d\'entrada de fusta, t\xc3\xa9 un arc de mig punt que marca a m\xc3\xa9s dos arcs conc\xc3\xa8ntrics. Hi ha una petita rosassa i dos pilars d\'obra vista en els quatre v\xc3\xa8rtexs.\n_START_SECTION_\nHist\xc3\xb2ria\n_START_PARAGRAPH_\nDurant la guerra civil espanyola, l\'any 1936, va ser cremada.'